Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14300

1. A VOR légijármű fedélzeti berendezések ellenőrző berendezéseire (VOT) vonatkozó előírások 1.1 Bevezetés Azon Államok részére, útmutatásként, akik biztosítani kívánnak a VOR légijármű fedélzeti berendezések részére egy repülés előtti ellenőrző mérő jelet, a VOR légijármű fedélzeti berendezések ellenőrző berendezésének (VOT) javasolt jellemzői a következőkben kerülnek megadásra. 1.2 Általános rész 1.2.1 A VOR ellenőrző berendezést (VOT) úgy kell megtervezni, hogy biztosítsa azokat a jeleket, amelyek lehetővé teszik egy tipikus légijármű fedélzeti VOR berendezés kielégítő működését, a repülőtér azon részein, ahol a repülés előtti ellenőrzés elvégzése alkalmas és kívánatos. 1.2.2 A VOR ellenőrző berendezést (VOT) úgy kell megszerkeszteni és beállítani, hogy a légijármű fedélzeti VOR irányszög kijelző akkor jelezze a "FROM" (-tól) nulla fokot, amikor a vevő berendezés nem tér el a kalibrálásától. Ez a kijelzés a légijárműnek a VOR ellenőrző berendezéshez (VOT) viszonyított szögbeli helyzetétől függetlenül a fedésterületen belül állandó marad. 1.2.3 Azon mód következtében, amelynek megfelelően a VOR ellenőrző berendezést (VOT) felhasználják, semmilyen alapvető szükség nincs arra, hogy bármilyen helyen a berendezést megkettőzzék. 1.2.4 A VOR ellenőrző berendezésnek (VOT) olyan rádiófrekvenciás vivőhullámot kell kisugároznia, amely két önálló 30 Hz-es modulációval kerül összekapcsolásra. Ezeknek a modulációknak azonosnak kell lenni a VOR-hoz kapcsolódó referencia fázisú és változó fázisú jelekével. Ezeknek a modulációknak a fázisa független kell, hogy legyen az irányszögtől, és egymással mindig egybe kell esniük. 1.3 Rádiófrekvencia A VOR ellenőrző berendezésnek (VOT) a 108 MHz-től a 117,975 MHz-ig terjedő frekvenciasávban kell működni egy olyan módon kiválasztott megfelelő VOR csatornán, hogy ne zavarjon semmilyen ultrarövidhullámú navigációs, vagy hírközlési szolgálatot. A legmagasabb kiosztható frekvencia a 117,95 MHz lehet. A rádiófrekvenciás vivőhullám frekvencia tűréshatárának plusz, vagy mínusz 0,005 százaléknak kell lenni, kivéve azt, ami a 3. Fejezet 3.3.2.2 és 3.3.2.3 pontjában meghatározásra került. 1.4 Polarizáció és pontosság 1.4.1 A VOR ellenőrző berendezés (VOT) sugárzásának vízszintesen polarizáltnak kell lenni. 1.4.2 A VOR ellenőrző berendezéstől (VOT) eredő sugárzás által továbbított "iránymérési" pontosságnak plusz, vagy mínusz 1 foknak kell lenni. 2007/70/II. szám Megjegyzés. - Mivel a rádióferekvenciás vivőhullámon a két moduláció minden időben fázisban van, ezért a maradék függőlegesen polarizált energiának nincs hatása a berendezés pontosságára. 1.5 Fedésterület 1.5.1 A fedésterületi követelmények és ebből eredően az a teljesítmény, amit ki kell sugározni, szükségszerűen és jelentékeny mértékben a helyi körülményektől függ. Bizonyos telepítési helyeknél olyan kis töredék teljesítmény is, mint az 1 W, kielégítő lesz, míg más esetekben, különösen, ha egy egyedüli berendezés két, vagy több egymáshoz közel álló repülőteret szolgál ki, több-wattos rádiófrekvenciájú teljesítmény kisugárzására lehet szükség. 1.5.2 Ahol szükséges az, hogy azonos csatornájú VOR, VOT és ILS iránysáv adó részére védelmet biztosítsanak a VOT-tól eredő zavarás ellen, ott a rádiósugárzást úgy kell korlátozni, hogy a szükség szerint biztosítva legyen az, hogy a további azonos csatornára kijelölt berendezések zavarása ne forduljon elő. 1.6 Moduláció 1.6.1 A rádiófrekvenciás vivőhulámnak, ahogy az a tér bármely pontjában észlelésre kerül, két jellel amplitúdó-moduláltnak kell lenni a következők szerint:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes